als_Latn dik_Latn sag_Latn
Rama-Meta apo Rama-Basha? Po për 4 mijë të vdekurit nga kanceri ka dikush zgjidhje?
Në kulmin e fushatës elektorale, kur energjia e partive politike dhe e mediave është e përqendruar tek ofrimi i platformave të secilës parti politike dhe koalicioneve të mundshme paszgjedhore, pakkush mendon për shëndetin e qytetarëve.
Por një situatë e tillë nuk ka kaluar pa u nxjerrë në pah nga gazetari i njohur Denis Dyrnjaja, i cili kritikon ashpër kolegët për mjerim profesional dhe intelektual, pasi nuk pyet askush për çështje me rëndësi madhore si shëndeti i qytetarëve dhe mjedisi i rënduar nga ndotja, por merren vetëm me lajme politike të rëndomta.
“A ka dikush një zgjidhje, një ofertë, reale dhe konkrete se si të përgjysmohen 4 mijë të vdekurit nga kanceri çdo vit?”. Kjo është një pyetje shumë e rëndësishme që ngre së fundmi edhe gazetari Dyrnjaja.
“Fushatë elektorale ku askush nuk flet për sigurinë ushqimore, për cilësinë e ajrit dhe ujit të pijshëm.
Gazetarë që pyesin e pyesin pa fund Rama- Meta apo Rama-Basha! Po kujt i plasi në spitale, azile e shtëpi jetimore se cili do jetë kombinimi politik i karrigeve për pushtet e pasurim?
Askush nuk pyet: Mirë more, po këta baballarë, nëna, motra, vëllezër, gra e fëmijë që po na sëmuren e vdesin çdo vit nga sëmundjet që ndikohen nga ndotja në ambient e mjedis a do kenë një mundësi për nesër?
A ka dikush një zgjidhje një ofertë, reale dhe konkrete se si të përgjysmohen 4 mijë të vdekurit nga kanceri çdo vit? Mjerim i madh intelektual dhe profesional!”- shkruan Denis Dyrnjaja. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn